NACIONALNI MESEC SKUPNEGA BRANJA 2019

Ljudje beremo več, kot se zavedamo; kratka sporočila na telefonih in družbenih omrežjih, oglasna sporočila, pa tudi daljša besedila, ki jih ponujajo leposlovna dela in strokovna literatura. Novejše raziskave kažejo, da zanimanje za branje leposlovja upada, s tem pa tudi funkcionalna pismenost.

A branje je lahko tudi zabavno. Osebnostno nas krepi, postajamo bolj razgledani, tudi srečnejši, bolj pozorni in se lažje učimo ter bolje komuniciramo.

Branje tudi povezuje. Bralci se pogosto povezujejo v različne bralne skupine, kjer se pogovarjajo o prebranem, tkejo medsebojne vezi, krepijo socialno mrežo. Družinsko branje pripomore k dobremu počutju doma, saj povezuje družinske člane. Branje krepi besedni zaklad, ki nam pomaga, da se spretneje izražamo.

Berimo. Uživajmo v branju. Pogovarjajmo se o prebranem. Sposojajmo si, kupujmo in darujmo knjige.

Berimo skupaj.

ZATO:

 *» OŠ Antona Globočnika Postojna KNJIGO V ROKE IN BRAT.«*

Tudi naša šola se je v letošnjem šolskem letu (2019/20) pridružila vseslovenskemu projektu ***Nacionalni mesec skupnega branja 2019***, ki poteka od 8. septembra (mednarodni dan pismenosti) do 13. oktobra (zaključek Tedna otroka).

V tem času bomo izvedli številne dejavnosti povezane z branjem:

|  |  |
| --- | --- |
| SKUPINA, RAZRED | DEJAVNOST |
| 1. razred
 | Prvič v knjižnici, pravila izposoje, odnos do knjige |
| 1. razred
 | Kulturni dan Bralna dogodivščina |
| 1. razred
 | Berem svojo knjigico |
| 1. razred
 | Kaj se skriva v drobnem tisku |
|  5. razred | Bralne strategije, metoda dolgega branja; Beremo skupaj |
| Oddelki OPB-ja | Knjižni junaki in junakinje |
| TJA na podružnicah in centralni šoli od 1.–5. r | Branje različnih pravljic v angleščini  |
| Podružnica Planina  1.–3. razred | Branje v jutranjem krogu ; Dobro jutro s knjigo |
| Podružnica Planina4.–6. razred | Starejši berejo mlajšim |
| Podružnica Bukovje | Vsak dan branje |
| SLJ od 6.–9. razred | Beremo skupaj po metodi dolgega branja |
| NAR od 6.–9. razred | Branje je raziskovanje |
| ŠPO – 6. razred | Branje navodil po postajah v telovadnici |
| ZGO – 6. razred | Analiza pisnega vira pri pouku zgodovine |
| GEO – 9. razred | Rezijanska pravljica |
| GEO – 8. razred | O diamantih |
| LUM – 8. razred | Branje besedila in ilustracija |
| DKE – 7. razred | Divji otroci |
| GUM – 6.–9. razred | Branje opernih zgodb |
| NUM – 4.-6. razred | Knjiga me dviga |
| FIZ – 8. razred | Življenjepis Jožefa Stefana |
| TIT – 6. razred  | Aktualni članki o tednu mobilnosti |
| MAT – 7. razred* 8. razred
* 9. razred
 | Biologija in dosežki EratostenaO Arhimedovi kroniŽivljenjepis Pitagora |
| Šolska svetovalna služba – učenci pri DSP | Nesrečko – zgodbe za otroke, ki ne marajo brati |
| Šolska knjižnica | Cela šola bere |

Po izvedeni dejavnosti bodo učitelji in učenci v besedi in sliki poročali, kako so bile dejavnosti izvedene.

Vabljeni k branju.